Lav et referat af nedenstående tekst:

Tekst:
Når Dansk Folkeparti i Nordjylland til efteråret går til regionsrådsvalg, bliver det ligesom sidst med Ib Madsen fra Brovst som spidskandidat. På partiets opstillingsmøde lørdag i Aalborg blev Ib Madsen i et kampvalg genvalgt som spidskandidat. Det var en af hans regionsrådskolleger, Erik Høgh-Sørensen, der på mødet foreslog at gennemføre et generationsskifte og opstille den 21-årige Jamie Voldby Nielsen fra Brønderslev som spidskandidat. Ved afstemningen fik Ib Madsen, der i øjeblikket er partiets gruppeformand i regionsrådet, 61 stemmer, mens 27 stemte på udfordreren. - Jeg er glad for, at medlemmerne så tydeligt viste, at de gerne igen ser mig som partiets leder i det nordjyske regionsråd, siger Ib Madsen. Til gengæld blev Jamie Voldby Nielsen opstillet som nummer to, efterfulgt af viceborgmester Kristoffer Hjort Storm og regionsrådsmedlem Anne Mette Mortensen, begge Aalborg. Erik Høgh-Sørensen blev nummer 11 på den 13 personer lange opstillingsliste. Kendte ansigter Også Liberal Alliance har i weekenden valgt sin spidskandidat til regionsrådsvalget. Det blev lektor Martin Berwald, Nørager, der tidligere flere gange - under navnet Martin K. Madsen - har været opstillet for Liberal Alliance. Regionsrådets p.t. største parti, Venstre, har for længe siden valgt rådmand Mads Duedahl fra Aalborg til ny spidskandidat. Han forlader til nytår byrådet i Aalborg til fordel for regionalpolitik. En af hans byrådskolleger, Anne Honoré Østergaard, har forud for Venstres opstillingsmøde mandag meddelt, at hun gør ham følge og også lægger billet ind på en plads på Venstres regionsrådsliste - i stedet for at genopstille til byrådet i Aalborg. Anne Honoré Østergaard har desuden siden sidste folketingsvalg været medlem af Folketinget.

Referat:
Dansk Folkepartis gruppeformand blev udfordret af yngre kræfter, da partiet lørdag holdt opstillingsmøde til regionsrådsvalget i Nordjylland.